সরকারি আধিকারিকরা জানিয়েছেন, সরকারি সব বিভাগকে কাজে লাগিয়ে জেলাস্তরে চলেছে কাজ। সঙ্গে হাত মিলিয়েছে প্রবল রাজনৈতিক প্রচেষ্টা। খোদ মুখ্যমন্ত্রীর অফিস থেকে এ ব্যাপারে তৈরি হয় বিশেষ সেল। মুখ্যমন্ত্রী খাট্টার নিজে প্রতি মাসে ডেপুটি কমিশনারদের সঙ্গে এ নিয়ে ভিডিও কনফারেন্স করেছেন। মুখ্যমন্ত্রীর অতিরিক্ত প্রধান সচিবের নজরদারিতে শুধু এ জন্যই তৈরি হয় একটি সোশ্যাল মিডিয়া গ্রুপ, যাদের কাজ ছিল কন্যাভ্রূণহত্যা বন্ধের ব্যাপারে তথ্য শেয়ার করা। এর ফলে বিভিন্ন জেলার মধ্যে একে অপরকে টপকে যাওয়ার সুস্থ প্রতিযোগিতা শুরু হয়।